S-707/2014

Mál þetta sem dómtekið er í dag er höfðað af Lögreglustjóranum á höfuðborgarsvæðinu, með ákæru dags. 26. ágúst 2014, „á hendur V-kk-þgf N-kk-þgf B-kk-þgf, kt. 000000-0000, Hörðalandi 18, Reykjavík, „fyrir eftirgreind umferðarlagabrot á árinu 2014, með því að hafa:

1. Mánudaginn 7. apríl í Kópavogi ekið bifreiðinni VN-796 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,9 ng/ml og vínandi 2,32 ‰ auk þess sem kókaín fannst í þvagi) suður Smiðjuveg og vestur Engihjalla þar sem hann stöðvaði bifreiðina á bifreiðastæði fyrir framan skemmtistaðinn Rauða riddarann og hlýddi ekki fyrirmælum lögreglu um að nema staðar heldur hljóp á brott en lögreglumenn hlupu hann uppi og handtóku.

Mál 007-2014-1887

2. Laugardaginn 26. apríl í Kópavogi ekið bifreiðinni VN-796 sviptur ökurétti um Engihjalla og á bifreiðina SP-528 sem stóð kyrrstæð og mannlaus á bifreiðastæði við Engihjalla nr. 8 þar sem hann svo stöðvaði bifreiðina.

Mál 007-2014-22306

3. Fimmtudaginn 29. maí í Reykjavík ekið bifreiðinni VN-796, sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í þvagi mældist tetrahýdrókannabínólsýra og í blóði mældist vínandi 2,08 ‰) um Skeiðarvog og Langholtsveg uns lögregla stöðvaði aksturinn.

Mál 007-2014-30825

Teljast brot í öllum liðum varða við 1. mgr., sbr. 2. mgr., 45. gr. a. og 1. mgr. 48. gr. auk þess sem brot í 1. og 3. lið telst varða við 1. mgr., sbr. 3. mgr., 45. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007 og telst brot í 1. lið auk þess varða við 19. gr., sbr. 41. gr., lögreglulaga nr. 90/1996.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Þá er málið höfðað með ákæru lögreglustjórans á höfuðborgarsvæðinu 23. september sl., þar sem ákærða er gefið að sök „umferðarlagabrot laugardaginn 10. maí 2014, með því að hafa ekið bifreiðinni VN-796 sviptur ökurétti og óhæfur um að stjórna henni örugglega vegna áhrifa ávana- og fíkniefna, (í blóði mældist tetrahýdrókannabínól 5.2 ng/ml) austur Bústaðaveg og suður Reykjanesbraut uns lögregla stöðvaði aksturinn.

Telst þetta varða við 1. mgr. 48. gr. og 1. mgr., sbr. 2. mgr., 45. gr. a, allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1983. Hann á að baki töluverðan sakaferil og er um ítrekaða ölvunar- og fíkniefna akstur að ræða. Ákærði hefur skýlaust játað brot sín. Er refsing hans hæfilega ákveðin fangelsi í 8 mánuði.

Ákærði er sviptur ökurétti ævilangt.

Ákærði greiði sakarkostnað skv. yfirliti.

D ó m s o r ð :

Ákærði, V-kk-nf N-kk-nf B-kk-nf, sæti fangelsi í 8 mánuði.

Ákærði er sviptur ökurétti ævilangt.

Ákærði greiði 310.048 krónur í sakarkostnað.

S-kk-nf S-kk-nf